NaiveNeuron/SloPal huggingface dataset:
Hort, Milan, podpredseda NR SR (2011-10-19):
S faktickými poznámkami na vystúpenie pána poslanca Kaníka sa prihlásilo celkom 6 poslancov, pán poslanec Jarjabek, Senko, Jasaň, Ondruš, Glváč. Končím... (Hlasy z pléna.) Posledná prihlásená s faktickou je pani poslankyňa Tomanová. Nech sa páči, pán poslanec Jarjabek.
Grendel, Gábor, podpredseda NR SR (2021-11-11):
S faktickou poznámkou, pán poslanec Pročko.
Tomáš, Erik, poslanec NR SR (2018-09-13):
Vážený pán predsedajúci, kolegovia, kolegyne, dovoľte mi predložiť pozmeňujúci návrh, ktorý v krátkosti odôvodním. Aj tento rok dôchodcovia dostanú vianočný príspevok, bude v rovnakej výške ako v minulom roku a aj z tohto miesta môžem potvrdiť, že na budúci rok po dohode koaličných partnerov sa zvýši dvojnásobne. Je tu však určitá kategória dôchodcov, ktorí majú nárok na vianočný príspevok, ktorým sa tento vianočný príspevok zvýši ešte o 12,70, a práve toto je predmetom môjho pozmeňujúceho návrhu. Je to kategória dôchodcov, ktorých príjem nie je vyšší ako dvojnásobok životného minima, teda vyšší ako približne 410 eur. Teraz mi dovoľte prečítať tento pozmeňujúci návrh. Za čl. I sa vkladá nový čl. II, ktorý znie: „Čl. II Zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení zákona č. 555/2007 Z. z., zákona č. 463/2008 Z. z., zákona č. 242/2011 Z. z., zákona č. 338/2013 Z. z., zákona č. 240/2014 Z. z., zákona č. 140/2015 Z. z., zákona č. 242/2015 Z. z., zákona č. 287/2016 Z. z. a zákona č. 266/2017 Z. z. sa dopĺňa takto: Za § 6 sa vkladá § 7, ktorý vrátane nadpisu znie: „§ 7 Prechodné ustanovenie účinné od 1. novembra 2018 Suma vianočného príspevku poskytnutého za rok 2018 sa poberateľovi dôchodku podľa § 1 ods. 1 a 2, ktorého úhrn súm dôchodkov podľa § 1 ods. 1, 2 a 10 nepresiahne dvojnásobok sumy životného minima pre jednu plnoletú fyzickú osobu podľa osobitného predpisu, jednorazovo zvýši o 12,74 eura.“.“ Nasledujúci článok sa primerane prečísluje. V súvislosti s navrhovaným doplnením nového článku II sa primerane upraví názov zákona.
P. Hrušovský, predseda NR SR: (2004-12-14):
(Hlasovanie.) 127 prítomných, 116 za návrh, 1 proti, 10 sa zdržalo. Návrh sme schválili. Teraz poprosím pána poslanca Heribana, aby z poverenia výboru pre ľudské práva, národnosti a postavenie žien predniesol návrh uznesenia k prerokúvanému návrhu na vyslovenie súhlasu Národnej rady Slovenskej republiky s Protokolom č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru . Nech sa páči, pán poslanec. Návrh prerokúvame ako tlač 935 pod č. 55 bodu programu. J. Heriban, poslanec: Vážený pán predsedajúci, v rozprave vystúpila jedna pani poslankyňa, ale neodznel žiaden návrh. Dajte, prosím, hlasovať o tom, že Národná rada A. podľa čl. 86 písm. d) ústavy vyslovuje súhlas s Protokolom č. 14 k Dohovoru o ochrane ľudských práv a základných slobôd, ktorým sa mení a dopĺňa kontrolný systém dohovoru; B. rozhodla, že predmetný Protokol je podľa čl. 7 ods. 5 Ústavy Slovenskej republiky medzinárodnou zmluvou, ktorá má prednosť pred zákonmi. Gestorský výbor odporúča toto uznesenie schváliť.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme o návrhu pani poslankyne Jurinovej. (Hlasovanie.) Prítomných 142 poslancov, za 31, proti 71, zdržalo sa 39 poslancov, 1 nehlasoval. Konštatujem, že návrh nebol schválený. Nech sa páči.
P. Paška, predseda NR SR: (2008-03-27):
(Hlasovanie.) 135 prítomných, 75 za, 1 sa zdržal, 59 nehlasovalo. Konštatujem, že sme schválili navrhované uznesenie. Ďakujem pekne, pani spravodajkyňa.
Záhumenský, Marian, poslanec NR SR (2010-08-05):
Ak môžem, dokončím len tento bod a potom by som pokračoval zajtra.
Šíbl, Jaromír, poslanec NR SR (2023-05-10):
Vážený pán predseda, v rozprave k uvedenému vládnemu návrhu zákona vystúpili traja poslanci, pričom poslankyňa Zemanová, poslanec Karahuta a poslankyňa Mierna podali pozmeňujúce a doplňujúce návrhy. O podanom pozmeňujúcom a doplňujúcom návrhu pani poslankyne Zemanovej nemôžme hlasovať, pretože po späťvzatí podpisov skupiny poslancov nespĺňa náležitosti podľa § 82 ods. 2 rokovacieho poriadku. O podanom pozmeňujúcom a doplňujúcom návrhu pána poslanca Karahutu taktiež nemôžeme hlasovať, pretože po späťvzatí podpisov skupiny poslancov nespĺňa náležitosti podľa § 82 ods. 2 rokovacieho poriadku. Keďže včera bol v rozprave podaný pozmeňujúci a doplňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Laššáková, Jana, podpredsedníčka NR SR (2013-01-31):
Ďakujem, pán minister. Chce zaujať stanovisko spravodajca? Nie. Prerušujem rokovanie o tomto bode programu. A teraz budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti, ktoré máme ako tlač 362. Poprosím pána ministra práce, sociálnych vecí a rodiny Jána Richtera, aby zaujal miesto určené pre navrhovateľov, a spravodajkyňu z výboru pre sociálne veci poslankyňu Janu Vaľovú, aby zaujala miesto určené pre spravodajcov. Nech sa páči, pani spravodajkyňa. Viem, že aj pán minister je v budove. Pán minister, ideme rokovať o vašom návrhu zákona. Poprosím vás, aby ste zaujali miesto určené pre navrhovateľov. Pán minister je už tu, takže dávam slovo podpredsedníčke Národnej rady Slovenskej republiky Erike Jurinovej, ktorá je do rozpravy prihlásená za klub Obyčajní ľudia a nezávislé osobnosti. Nech sa páči, pani podpredsedníčka a pripraví sa pani poslankyňa Jana Vaľová za klub strany SMER – sociálna demokracia. Nech sa páči, pani podpredsedníčka.
Jahnátek, Ľubomír, minister pôdohospodárstva a rozvoja vidieka SR (2013-09-12):
Keby som chcel odpovedať jednou vetou, tak by som povedal, že odborná a laická verejnosť to má všetko k dispozícii, len pán poslanec Simon o tom nevie. Ale ako je to teda, aj pre ostatných poviem, aby mali obraz, ako je to s tým Programom rozvoja vidieka. V rámci nového programovacieho obdobia 2014 až 2020 spadá Program rozvoja vidieka Slovenskej republiky na roky 2014 až 2020 pod partnerskú dohodu. Partnerská dohoda je dokument, ktorý určí stratégiu, priority a podmienky Slovenskej republiky na využívanie fondov Európskej únie. Bude obdobou súčasného Národného strategického referenčného rámca, ktorý platí pre roky 2007 až 2013. Na tvorbe a pripomienkovaní dokumentu PRV 2014 až 2020 sa podieľa odborná verejnosť prostredníctvom tzv. pracovnej skupiny, ktorej členmi sú zástupcovia jednotlivých ústredných orgánov štátnej správy, samosprávy, sociálno-ekonomickí partneri a ďalší. Jej kompletné zloženie a zároveň záznamy zo zasadnutí sú zverejnené na webovom sídle www.land.gov.sk	na portáli ministerstva. Zároveň sú k jednotlivým navrhovaným opatreniam vytvorené tzv. pracovné podskupiny, ktoré sa stretávajú v častejších intervaloch. A podieľajú sa na tvorbe jednotlivých opatrení. Ich zloženie je zo zástupcov, ktorých sme už uvádzali. Návrh PRV-čka na roky 2014 až 2020 bude predmetom rokovania vlády v decembri 2013. Následne bude zaslaný na schválenie Európskej komisii do Bruselu. Negociačný proces medzi Slovenskou republikou a Európskou komisiou bude trvať niekoľko mesiacov, pričom schválenie tohto programu v Európskej komisii sa predpokladá až v druhej polovici roku 2014. Je taktiež potrebné zdôrazniť, že stále nie sú schválené žiadne legislatívne návrhy vo vzťahu k reforme Spoločnej poľnohospodárskej politiky. Taktiež z dôvodu prebiehajúcich diskusií na úrovni Rady vo vzťahu k viacročnému finančnému rámcu ohľadne výšky percenta presunu financií z PRV, teda z II. piliera do priamych platieb do I. piliera nie je možné stanoviť ani definitívne finančné alokácie na jednotlivé opatrenia PRV, čo má vplyv na ich zameranie a rozsah. Až po schválení týchto legislatívnych návrhov vo vzťahu k reforme SPP bude možné formálne predložiť finálnu verziu PRV na roky 2014 až 2020. Prvé výzvy na získanie prostriedkov z PRV-čka budúceho budú môcť byť vyhlásené až po schválení programu zo strany Európskej komisie. Z tohto dôvodu sa presný termín prvých výziev nedá jednoznačne určiť. Pre porovnanie, existujúce PRV-čko, tento program bol schválený až koncom roku 2007, pričom prvé výzvy v programovacom období 2007 až 2013 boli vyhlásené vo februári 2008. Skončil som.
Laurenčík, Milan, podpredseda NR SR (2021-10-06):
Vážené panie poslankyne, vážení páni poslanci, budeme pokračovať v prerušenej rozprave o návrhu poslanca Tomáša Valáška na vydanie zákona o životnom partnerstve a o zmene a doplnení niektorých zákonov. Je to parlamentná tlač 673. Návrh na prerokovanie výborom bol v rozhodnutí č. 703. Pán poslanec Valášek už zaujal miesto navrhovateľa, takisto aj pán poslanec Dostál miesto spravodajcu. Teraz dám slovo pánovi poslancovi Martinovi Čepčekovi, ktorý je prihlásený do rozpravy, pripraví sa pán poslanec Ján Mičovský. Pán poslanec Čepček sa v sále nenachádza, stráca poradie. Pán poslanec Mičovský, nech sa páči, pripraví sa pán poslanec Radovan Marcinčin. (Pokračovanie rokovania o návrhu poslanca Národnej rady Slovenskej republiky Tomáša Valáška na vydanie zákona o životnom partnerstve a o zmene a doplnení niektorých zákonov , tlač 673.)
Blaha, Ľuboš, podpredseda NR SR (2024-06-12):
Pán Martin Dubéci sa, myslím, že... á, už je tu, takže predsa. Dobre, takže za poslanecký klub Progresívne Slovensko sa prihlásil pán poslanec Martin Dubéci. Nech sa páči, máte slovo.
Mazurek, Milan, poslanec NR SR (2020-10-13):
Ďakujem pekne všetkým kolegom, ktorí mali príčetné faktické poznámky. Pani poslankyňa Cigániková, vy ste povedali v prvom rade, že COVID nie je soplík, no ja o tom polemizovať nejdem, ja som v podstate vyrátal úmrtnosť toho, čo povedal Igor Matovič, čo bolo naozaj uletené číslo, ale povedali ste, že vo svete je viac ako milión obetí. No ale to s presnosťou vedieť nemôžete, pretože podľa odporúčaní WHO sa medzi úmrtia na COVID rátajú v podstate všetky úmrtia, ktoré boli aj s COVID-om, čo je fakticky nezmysel, ale deje sa to. Všetci to dobre vieme. To znamená, človek zomrie na infarkt, ale bol pozitívne testovaný, bum, je v štatistike na COVID. A toto predsa nemôže potom človek považovať za nejakú relevantnú štatistiku a údaj o nebezpečnosti tejto choroby. A toto sa presne dialo v Taliansku, kde následne zhodnotili, že možno len 12 % všetkých tých obetí skutočne zomrelo na následky COVID-u a zvyšok zomrel jednoducho s COVID-om na základe tej nebezpečnej paniky, ktorá tam vypukla. Hovorili ste, že práve aj vy v SaS-ke žiadate dáta, ale veď na začiatku schôdze bol procedurálny návrh, kde ste to mohli podporiť, že parlament žiada vládu o dáta, ale nepodporili ste to. Tak ja potom, na jednej strane niečo deklarujete, na druhej strane proste to nechcete. Ale, kolegovia, kolegyne, nedali ste mi odpovede na tie otázky, tak dúfam, že to aspoň pán minister dá alebo to aspoň poviete ľuďom, keď už to poslancom nepoviete. Koľko vĺn nás ešte čaká, koľkokrát ešte ľuďom zavriete podniky, koľkokrát ešte budú musieť pozerať na bankový účet, na ktorom svieti nula, a žiadať si o nejaký odklad splátok alebo prípadne nejaký úver. Ako budete ľuďom v tejto tzv. druhej vlne pomáhať? Koľko peňazí dostanú? Na čo sa majú pripraviť? Aká je obsadenosť nemocníc na Slovensku? Na základe čoho ste vyhlásili núdzový stav? Blížime sa k naplneniu tých rizík, ktoré spomínate v pandemickom pláne alebo sú nemocnice poloprázdne okrem niektorých, do ktorých proste zvážate zo všetkých okresov týchto pacientov? Veď to sú otázky, ktoré ľudia potrebujú vedieť, ale vy im ich nedávate. A čo je zlé na tom, že sa pýtam? A presne toto má byť princípom parlamentnej debaty. Nikto z vás mi na nič z toho neodpovedá, lebo nič neviete.
M. Hort, podpredseda NR SR: (2009-02-10):
S faktickou poznámkou sa na vystúpenie pána poslanca Berényiho prihlásil pán poslanec Martin Fronc ako jediný. Uzatváram možnosť vystúpiť s faktickou poznámkou. Nech sa páči, pán poslanec.
T. Cabaj, poslanec: (2002-06-28):
J. Migaš, predseda NR SR: Panie poslankyne, páni poslanci, prezentujme sa a hlasujme o uvedenom procedurálnom návrhu pána poslanca Cabaja. Hlasujeme. Hlasujeme o návrhu pána poslanca Cabaja, aby sa otvorila rozprava k vystúpeniu pána prezidenta. Hlasujeme. (Hlasovanie.) Prítomných je 113 poslancov, za 48, proti 7, zdržalo sa 45, nehlasovalo 13. Uvedený návrh sme neschválili. Panie poslankyne, páni poslanci, ešte raz ďakujem pánu prezidentovi za jeho vystúpenie, za účasť na rokovaní Národnej rady. Prerušujem rokovanie 61. schôdze do utorka do 14.00 hodiny. (Prerušenie rokovania o 11.07 hodine.)
Ďuriš Nicholsonová, Lucia, podpredsedníčka NR SR (2017-09-12):
Ďakujeme pekne, pán poslanec, za vaše vystúpenie. Jedna faktická na vaše vystúpenie. Končím možnosť prihlásiť sa s faktickou poznámkou. Pán poslanec Senko, nech sa páči, máte slovo.
Blanár, Juraj, podpredseda NR SR (2021-02-04):
Pani poslankyňa Mierna, udeľujem vám slovo. Nech sa páči.
B. Bugár, podpredseda NR SR: (2005-10-28):
vládnom návrhu zákona o výkone trestu povinnej práce a o doplnení zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (zákon o výkone trestu povinnej práce) , tlač 1248. Pán podpredseda vlády, máte slovo.
Figeľ, Ján, podpredseda NR SR (2014-02-05):
Ďakujem pekne. Otváram všeobecnú rozpravu, do ktorej som písomne nedostal žiadnu prihlášku. Pýtam sa teraz, kto so hlási do rozpravy ústne. Nikto. Takže vyhlasujem týmto zároveň rozpravu za skončenú. Nepredpokladám, pán predkladateľ, že chcete ešte nejaké slovo záverečné. Pán spravodajca? Nie. Prerušujem rokovanie o tomto bode programu. Ďalším bodom programu v tej istej zostave osôb je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania. Tento návrh zákona je uvedený ako tlač 803 a návrh na jeho pridelenie na prerokovanie výborom je v rozhodnutí č. 781. Teraz dávam opäť slovo poslancovi Martinovi Chrenovi, aby za skupinu poslancov tento návrh uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania , tlač 803.)
Danko, Andrej, predseda NR SR (2018-10-22):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce sa vyjadriť navrhovateľka? (Reakcia navrhovateľky.) Pri úvode ste? (Reakcia navrhovateľky.) Aha, ospravedlňujem sa, dobre. Takže ste prvá prihlásená do rozpravy, ale môžte to urobiť aj ako navrhovateľka pri záverečnom. Takže chcete v rámci rozpravy sa vyjadriť (Reakcia navrhovateľky: „Áno, áno.“ .) Nech sa páči.
Danko, Andrej, predseda NR SR (2016-04-21):
Ďakujem. Pripraví sa pán poslanec Sloboda Vladimír, udeľujem mu slovo. A pripraví sa pán poslanec Rajtár Jozef. Ďakujem.
Laššáková, Jana, podpredsedníčka NR SR (2012-07-25):
Zaujmite miesto určené pre spravodajcu. Otváram rozpravu o tomto bode programu. Hlási sa niekto do rozpravy? Konštatujem, že nie. Vyhlasujem rozpravu za skončenú. Pán navrhovateľ, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu a prerušujem rokovanie dnešného dňa. Chcem vás informovať, že zajtra ráno o 9.00 hodine, tak ako sme si odsúhlasili zmenu programu, budeme rokovať o návrhu vlády na skrátené legislatívne konanie, o návrhu zákona, ktorým sa mení a dopĺňa zákon č. 543 o pôsobnosti orgánov štátnej správy pri poskytovaní podpory v pôdohospodárstve, ktorý máte ako tlač 164, a ďalej budeme pokračovať návrhom novely ústavy o zrušení trestnoprávnej imunity a následne Trestným zákonom. Takže prajem vám pekný večer a zajtra ráno dovidenia. (Prerušenie rokovania o 19.04 hodine.)
P. Paška, predseda NR SR: (2007-09-19):
Pán navrhovateľ, nech sa páči.
Zmajkovičová, Renáta, podpredsedníčka NR SR (2012-10-30):
Pán poslanec Hlina, môžete sa prihlásiť s faktickou, nech sa páči. Potom reagujte vo faktickej.
Kuffa, Štefan, poslanec NR SR (2015-03-18):
Ďakujem za slovo. Nesúhlasím s tým, že každé tretie dieťa je vystavované násiliu, myslím si, že je to čosi, s čím sa operuje zase s číslami nejakými veľkými, aby sme tuná možno nastrašili túto našu spoločnosť. Ja mám sedem detí a nemyslím si, že ani jedno, že by bolo týrané. Naopak, sú milované a ich akceptujeme, máme sedem detí. (Reakcia z pléna.) A tak, no tak to už si môžeš odprezentovať vo svojej faktickej poznámke, Martin, môžeš reagovať. Tuná ty si to spomenul v tej rozprave, že spomenul si slovné spojenie sexualizácia mládeže, lenže tu ide o sexualizáciu detí, nielen mládeže, ale detí, lebo sa to zavádza na základnej škole od 5. do 9. ročníka. Tak si to povedal, ale predkladáte návrh zákona, ktorý sa volá výchova k zodpovednému rodičovstvu, tuná zase čosi iné. Tak vy tiež sa naučte rozprávať tou istou rétorikou. Myslím si, že asi ani ty nepoznáš a nevieš, že čo je ten liberalizmus, lebo kolega Hlina, keď tuná Dodo vystúpil, tak vám to povedal, vy takí liberáli a idete tuná uvádzať povinnosti, povinnú predškolskú dochádzku, hej, a samé len povinnosti. Neni to, je... A na druhej strane nerešpektujete slobodu rodičov. Rodičia sú tí, ktorí sú prvoradí vychovávatelia v rodinách, a tí sú, ktorí formujú svoje deti. A sloboda dieťaťa na informáciu, tak jak si to ako spomínal. Nie je všetko len mať informácie a sloboda na informácie. Myslím si, že mnohé informácie keby dnešné deti, naopak, nemali, oveľa ľahšie by sa im žilo. Ale my ich zaťažujeme vecami, ktoré nemusia vedieť, majú na to čas. A ty tuná si zvrhol tiež tú sexualitu len na nejaké praktiky, na techniky. Ľudská sexualita nie je čosi nehanebné, nie je čosi zlé, je čosi nádherné, ale chce na to čas, a to je manželstvo.
Zmajkovičová, Renáta, podpredsedníčka NR SR (2013-05-29):
Pán poslanec Fronc s reakciou, nech sa páči.
Válek, Igor, poslanec NR SR (2023-12-08):
Prosím, pán predseda, aby ste dali hlasovať o tom, že Národná rada sa uzniesla v súlade s § 79 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-02-07):
S reakciou na faktickú poznámku pani poslankyňa Petrík.
Glváč, Martin, podpredseda NR SR (2017-06-16):
Ďakujem. Ďalšia v rozprave vystúpi pani poslankyňa Shahzad, nech sa páči.
T. Cabaj, podpredseda NR SR: (2009-09-08):
Gestorský výbor pre vzdelanie, mládež, vedu a šport určil pani poslankyňu Oľgu Nachtmannovú za spravodajkyňu k tomuto vládnemu návrhu zákona. Nech sa páči, pani poslankyňa, máte slovo.
Jurinová, Erika, podpredsedníčka NR SR (2013-09-03):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce do rozpravy prihlásiť ústne. Vidím, pán Mihál, nefunguje mu zariadenie. Áno, takže chvíľku máme počkať. Je ešte niekto iný, kto sa hlási do rozpravy? Zrejme nie. Ale technik sa to snaží vyriešiť. Uzatváram možnosť prihlásiť sa do rozpravy s tým, že prihlásený je pán poslanec Mihál. Nikto viac sa nehlásil? Dávam mu týmto slovo, nech sa páči.
Galko, Ľubomír, poslanec NR SR (2013-12-03):
Opakujem, aby mi neskákal do reči.
Blcháč, Ján, poslanec NR SR (2022-06-23):
Ďakujem pekne, pán minister, že ste v mene pána ministra Naďa tlmočili odpoveď, ktorá ma nie celkom, samozrejme, uspokojila, a preto sa chcem ale spýtať dodatočne, ale zrejme nebudem od vás požadovať odpoveď, pána ministra na to, čo som sa pýtal, že tá, ten pamätník, kde sa každých päť rokov organizujú celoslovenské oslavy ukončenia II. svetovej vojny a víťazstva nad fašizmom je jedinečný, neopakovateľný a uznávaný viacerými vládami a viacerými aj politickými stranami, ak to tak môžem povedať. A, samozrejme, že tie príspevky na opateru vojnových hrobov z ministerstva vnútra sú nepostačujúce na údržbu celého areálu tohto pamätníka, ktorý je päťhektárový. My sa, nás porovnávajú, viete, z, ten, teda ten náš pamätník porovnávajú s pamätníkom nemeckých vojakov vo Važci. Teraz je už tak zrekonštruovaný, vlani sme ho tak zrekonštruovali za, s pomocou zase vlády, keď nám vláda v roku 2019 odsúhlasila 500-tisíc eur na rekonštrukciu tohto pamätníka, aby sa mohol udržiavať podobne ako ten v tom Važci. A zrejme sme o tom diskutovali vlani v auguste a očakávali sme na základe našej žiadosti, ktorú dáva Mikulášsky okrášľovací spolok, občianske združenie, že aspoň pre tento rok by sme mohli získať nejakú podporu. Žiaľ, nestalo sa tak. Zostala naša žiadosť neschválená. Hoci teda boli schválené viaceré žiadosti, ktoré sú možno nie takého významného charakteru, ako je, ako bola práve tá naša. Ďakujem pekne.
Číž, Miroslav, podpredseda NR SR (2015-09-25):
Pán poslanec Zajac.
Gaborčáková, Soňa, poslankyňa NR SR (2018-10-23):
Ďakujem, pán podpredseda, za slovo. V rozprave vystúpili tri poslankyne. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, podpredseda NR SR (2020-04-02):
Ďakujem pekne. (Zaznievanie gongu.) Kolegyne, kolegovia, pristúpime k hlasovaniu. Návrh na voľbu poslancov za členov výborov máte ako tlač 42. (Hlasovanie o návrhu na voľbu poslancov Národnej rady Slovenskej republiky za členov výborov Národnej rady Slovenskej republiky , tlač 42.) Prosím, prezentujte sa a hlasujte. (Hlasovanie.) Prítomných 128, za 121, zdržalo sa 7 poslancov. Konštatujem, že Národná rada schválila navrhované uznesenie. Pokračujeme návrhom na voľbu predsedov výborov Národnej rady Slovenskej republiky – nová voľba III. Návrh je uvedený ako tlač 41, máte ho rozdaný. Otváram rozpravu k tomuto bodu programu. Konštatujem, že som nedostal žiadnu písomnú prihlášku. Pýtam sa, kto sa do rozpravy hlási ústne? Končím možnosť prihlásiť sa do rozpravy ústne. Traja páni poslanci, pán poslanec Valášek, Kuffa a Kotleba ako prvý. Nech sa páči, odovzdávam slovo pánu poslancovi Valáškovi. (Reakcia z pléna.) A, pán poslanec Valášek sa vzdal. Poprosím, keby ste ho mohli teda odstrániť z tabule. A vystúpi pán poslanec Kuffa, nech sa páči.
B. Bugár, podpredseda NR SR: (2001-09-05):
Prajem vám dobrú noc.
Schlosár, Rastislav, poslanec NR SR (2018-05-28):
Ďakujem za slovo. Ja by som sa rovnako ako kolega Beluský dotkol toho, či tu je alebo nie je spoločenská objednávka, teda prečo práve v tejto chvíli prichádza naša strana so sprísnením interrupčnej legislatívy. No najlepším dôkazom toho, že táto spoločenská objednávka tu naozaj reálne je, sú práve pochody za život, v posledných dvoch pochodoch v Bratislave a v Košiciach sa zúčastnilo spolu možno takmer 200-tisíc ľudí, čím sa tieto pochody zaradili medzi najväčšie zhromaždenia od roku 1989. No napriek tomu dnes počúvame, že tie najväčšie zhromaždenia sú tie pochody za slušné Slovensko celkom na inú tému, pričom o týchto dvoch pochodoch za život sa takmer vôbec nehovorí. No problém je v tom, že médiá sú tie, ktoré vytvárajú a určujú vnímanie ľudí, čo sa týka tej spoločenskej objednávky. Sú schopné vytvoriť tému z rôznych tých liberálnych úchyliek, sú schopné vytvoriť tému z registrovaných partnerstiev homosexuálov, po ktorých v podstate v mnohom netúžia ani tí samotní homosexuáli mnohí, zatiaľ čo tému ochrany života odsúvajú úplne na nejakú druhú koľaj, bagatelizujú a takmer zamlčujú. No bez ohľadu na to, či tu je alebo nie je spoločenská objednávka, podstatné je, že aj keby tu teda nebola, tak my ako poslanci Národnej rady sme jednoducho povinní chrániť život a toto je naša povinnosť nielen voči Bohu, ale aj voči nášmu národu. Ďakujem.
Beblavý, Miroslav, poslanec NR SR (2015-05-27):
Ďakujem pekne. Keďže nakoniec obidvaja kolegovia viac skôr dopĺňali tie otázky a tým, by som povedal, aj z iného uhla, tak asi tá reakcia je viac potom už na pánovi guvernérovi než na mne, takže nemám reakciu. Ďakujem.
Laurenčík, Milan, podpredseda NR SR (2022-02-25):
Prosím, hlasujme o pozmeňujúcom návrhu pána poslanca Suska. (Hlasovanie.) Prítomných 120, za 38, proti 63, zdržalo sa 19, hlasovali všetci. Konštatujem, že pozmeňujúci návrh pána poslanca Suska sme neschválili.
P. Hrušovský, podpredseda NR SR: (2002-08-20):
J. Prokeš, poslanec: Ďakujem, pán predsedajúci, ja by som rád povedal pánovi poslancovi Mikloškovi v tej časti, keď meditoval nad porušením sľubu pána prezidenta, že už nevráti žiadny zákon, že to považujem za rozhodne menej morálne škodlivé, ako keď istý pán Dzurinda sľúbi dvojnásobné platy a urobí z tohto dvojnásobné platby. Ale pokiaľ pán prezident vrátil tento zákon bez pripomienky, asi nechcel povedať na plné ústa, že tam chýba ešte jedno obdobie, a to je obdobie od 1989 do 2002. Ďakujem.
P. Hrušovský, predseda NR SR: (2004-05-14):
Prosím teraz pána poslanca a predsedu výboru pre ľudské práva, národnosti a menšiny, aby z poverenia výboru informoval Národnú radu o výsledku prerokúvania návrhu zákona vo výboroch, ako aj o stanovisku a odporúčaní gestorského výboru k jednotlivým ustanoveniam návrhu, tak ako ho predložila vláda Slovenskej republiky. Pán predseda, nech sa páči.
Blanár, Juraj, poslanec NR SR (2014-09-24):
Teraz budeme hlasovať o druhom bode pozmeňujúceho návrhu pána poslanca Mičovského.
Šipoš, Michal, poslanec NR SR (2020-04-29):
Poprosím, pán predsedajúci, aby ste trošku ukľudnili poslancov. (Vstup predsedajúceho.)
Hraško, Igor, poslanec NR SR (2014-03-19):
Ďakujem pekne. Pán predseda, chcel by som sa ospravedlniť pani podpredsedníčke Zmajkovičovej za moju prudkú reakciu aj napriek tomu, že si myslím, že nemala pravdu a obrala ma o 10 sekúnd mojej faktickej poznámky. Ďakujem. Vážený pán predseda, chcel by som vás požiadať o symbolickú minútu ticha vzhľadom na to, že Slovensko včera opustila vo večerných hodinách Slovensko, teda Ľudová platforma a tým pochovala nádejný projekt štandardných politických strán. Nech je česť jej pamiatke.
P. Abrhan, poslanec: (2003-10-31):
Národná rada Slovenskej republiky uznesením č. 474 z 18. septembra 2003 pridelila návrh skupiny poslancov Slovenskej republiky na vydanie zákona nasledujúcim výborom, a to Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre verejnú správu. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru do začatia jeho rokovania žiadne stanovisko k predmetnému návrhu zákona. Návrh skupiny poslancov Národnej rady Slovenskej republiky na vydanie zákona prerokovali výbory Národnej rady Slovenskej republiky, a to ústavnoprávny výbor 7. októbra, Výbor Národnej rady Slovenskej republiky pre hospodárstvo, privatizáciu a podnikanie uznesením č. 173 zo 7. októbra a Výbor Národnej rady Slovenskej republiky pre verejnú správu uznesením č. 107 z 8. októbra 2003. V časti IV sú predložené pozmeňujúce návrhy, ktoré vyplývajú z uznesení výborov Národnej rady Slovenskej republiky uvedených v III. časti tejto správy. Výbor Národnej rady Slovenskej republiky pre verejnú správu ako gestorský výbor k návrhu skupiny poslancov Národnej rady Slovenskej republiky odporúča Národnej rade Slovenskej republiky predložený návrh zákona schváliť. Pán predseda, prosím, otvorte rozpravu k tomuto zákonu.
Hrnčiar, Andrej, podpredseda NR SR (2018-05-23):
Vyhlasujem všeobecnú rozpravu za skončenú. V záverečnom slove sa chce vyjadriť pani ministerka, nech sa páči.
Pellegrini, Peter, podpredseda NR SR (2020-09-22):
Ďakujem pekne. Vyhlasujem rozpravu za skončenú. (Reakcie z pléna.) Chcem sa spýtať, či pani navrhovateľka chce zaujať stanovisko. Nech sa páči. (Reakcie z pléna.) Pani navrhovateľka, so záverečným slovom nech sa páči.
Pellegrini, Peter, predseda NR SR (2015-11-13):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 124 poslancov, za hlasovalo 119, zdržali sa 4 poslanci, nehlasoval 1. Konštatujem, že sme schválili vládny návrh zákona o trestnej zodpovednosti právnických osôb. Teraz budeme hlasovať o bode 67 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády (tlač 1730). Nech sa páči, pán poslanec Kovačócy, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1730.)
Dostál, Ondrej, poslanec NR SR (2023-06-14):
Ďakujem. Pani poslankyňa, povedali ste, že nie je problém napísať koncepciu reformy verejnej správy a že to zlyháva na tom, že nie je politická vôľa alebo sa to nedohodne s tými aktérmi. No ja by som to zasa až takto nezjednodušoval, nejakú koncepciu reformy verejnej správy tu naposledy mali Dzurindove vlády, potom nejaké fintičky sa robili s projektom ESO, ktorý bol ale teda skôr biznis projekt než nejaká reálna reforma verejnej správy, a teda aj naša vládna koalícia, nevyvliekam sa z toho, mala ambíciu niečo s reformou verejnej správy urobiť, a to, čo sa urobilo za toho tri a pol roka, je, že unikli nejaké dve mapy, ktoré boli nejakou pracovnou skupinou pripravené a boli posunuté samosprávnym organizáciám. No toto rozhodne nie je žiadna koncepcia reformy verejnej správy. Čiže áno, ten aspekt politickej vôle a politickej priechodnosti je veľmi dôležitý, ale určite nie je len tak, že ľavou zadnou niekto napíše nejakú koncepciu. A samozrejme, že táto vláda to nepresadí, táto vláda to neschváli, ale považujem za teda neprimerané, aby sme dehonestovali tú vládu, že je to nejaký analytický tím iba alebo ´think tank´, že, že načo bude pripravovať veci, však to je ešte niekoľko mesiacov, keď bude táto vláda existovať, tak je dobré, ak veci, ktoré sú dôležité, bude pripravovať tá vláda, ktorá príde po nej, ak bude príčetná, ak bude mať záujem posúvať veci dopredu, tak si nájde niektoré veci pripravené a bude môcť na to nadviazať. Ďakujem.
Aštaryová, Zuzana, poslankyňa NR SR (2011-12-21):
Teraz dajte hlasovať o zákone ako celku v pôvodnom znení bez pripomienky pána prezidenta.
Muňko, Dušan, poslanec NR SR (2021-05-12):
Pán poslanec, dobre ste povedali, pán Blanár, že tie veci, ktoré boli zavinené hlavne COVID-om u chudobnejších rodín, u slobodných matiek, ktoré museli kúpiť počítače, tak aby sa ich deti mohli pripojiť na online, už aj to svedčí, že 53-tisíc detí na Slovensku sa vôbec neza... nepostavilo a nešlo proste na online, lebo nemali na to finančné prostriedky. Takže podporujem tento návrh zákona. Keď ste vedeli vrátiť bankám 360 miliónov, keď ste vedeli minúť tie peniaze na testovanie, ktoré nepriniesli tak tento, tak som presvedčený, že nájdete finančné prostriedky na to, aby tých 300 euro tie rodiny dostali na to dieťa. Takže plne budem podporovať túto, tento zákon. Ja sa chcem vrátiť ešte k ďalším veciam, ktoré, kde by mal prísť, mala by prísť podpora proste, ktorá do dnešného dňa nedošla, či to je gastrocentrum, gastronomické prevádzky, cestovný ruch, ale aj živnostníci. Bolo tu povedané, že padlo 11-tisíc živnostníkov za minulý rok. Padlo ich nie jedenásť, padajú, už tento rok ďalších 5-tisíc už zložilo živnosti, pretože jednoducho jednak nemajú prácu. Takže zamyslime sa nad túto záležitosť a podporme tento zákon.
Bugár, Béla, doterajší podpredseda NR SR (2012-04-04):
Augustín Hambálek.
Danko, Andrej, predseda NR SR (2016-04-18):
Poprosím vás, pán poslanec Lipšic, chcem vás ešte raz dôrazne upozorniť, že...
Jurinová, Erika, podpredsedníčka NR SR (2015-05-26):
Ďakujem pekne, pán poslanec. Na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, pán poslanec Jurzyca.
Blaha, Ľuboš, poslanec NR SR (2014-02-06):
Pán kolega Mikloško, ja si naozaj vážim aj tú mieru poznania aj tej rebélie, ktorú cítim z vašich prejavov. A dokonca na rozdiel od iných kolegov si myslím, že vaše prejavy majú čo do seba. Ale vždy sa nezhodneme v rámci tých ľudských práv v tej oblasti, kde vy vidíte v tolerancii niečo, čoby malo byť protikresťanské, ale, preboha, to snáď nie. Však kresťanský pohľad by mal byť o tolerancii. A mal by byť aj o tolerancii k tomu, čo je iné. Čiže ten rozpor, ktorý tam dávate medzi kresťanstvo a ľudské práva, je naozaj podľa mňa umelý a je ohraničený iba na zväčša na postkomunistické štáty, pretože čo poznám kresťanov alebo kresťanské cirkvi v iných štátoch (alebo Španielsko, alebo Latinská Amerika a tak ďalej), sú veľmi otvorené aj k týmto menšinám a tak ďalej. Čiže tam by možno mala smerovať aj tá kresťanská láska. Ale budem sa venovať tomu, čo ste hovorili voči mne. Spomínali ste môj výrok na výbore, keď som povedal, že ľudia si všimli November, až keď prišli o prácu. No snažil som sa upozorniť na to, že tu boli obrovské negatívne sociálne konzekvencie, ktoré postihli strašne veľa ľudí, a naozaj hrôzostrašné. A toto netreba podceňovať. A netreba si idealizovať ani ten vývoj, ktorý bol po Novembri. Čiže to budem veľmi často vždy opakovať bez ohľadu, na to, že odmietam totalitné režimy. No a k tej zahraničnopolitickej časti a k tej Ukrajine. Ja tu vidím veľmi veľký rozdiel medzi tým, čo ponúka minister Lajčák a táto vláda, a tým, čo ponúka pán Dzurinda alebo ďalší opoziční politici. Zahraničná politika nie je stranícka politika. Táto vláda sa snaží podporovať dialóg, podporovať boj proti násiliu, to všetko je súčasťou zahraničnej politiky. Ale to, o čo sa snažia mnohí moji pravicoví kolegovia, to sú konkrétne politické akcie a stranícke sa angažovanie za konkrétneho politika, čo je neprípustné zahraničnej politike, keďže rešpektujeme suverenitu štátu. Toto by mal Dzurinda chápať, to je základná abeceda zahraničnej politiky. Čiže tomuto absolútne nerozumiem. Ukrajina je suverénny štát. Toto ak niekto nedokáže pochopiť, takže, čo hovorí pán minister, je najdôležitejšie dať jej perspektívu v Európskej únii a ekonomicky jej pomôcť.
Baránik, Alojz, poslanec NR SR (2016-10-19):
Ja by som; ďakujem. Ja by som chcel uviesť k tomu, čo hovoril kolega Krajniak o tom, že ako vznikajú tie problémy, ktoré sa aj tento zákon snaží riešiť a ktoré ich poslanecký klub sa snaží riešiť takzvanými exekučnými amnestiami. A ešte o tom, dnes, si myslím, bude reč, že dôvodom toho, že tieto problémy v takejto obrovskej miere existujú, je to, že nefungujú niektoré základné funkcie štátu, nefunguje polícia, nefungujú súdy, a preto sme sa dostali tam, kde sme. A, samozrejme, ja môžem vyjadriť pochybnosť o tom, či také riešenie, ako pán poslanec Krajniak navrhuje, či je realistické vzhľadom na to, aké právne pomery tu panujú a aj vzhľadom na to, aké sú reálne práva tých, ktorých sa to dotýka. Ale niekedy si hovorím, že vyriešiť tento problém nie je ľahké a bude treba urobiť niečo veľmi novátorské. Ďakujem.
Pellegrini, Peter, predseda NR SR (2015-12-02):
Pán poslanec Hlina je ďalší v rozprave. Nech sa páči, máte slovo.
P. Hrušovský, predseda NR SR: (2002-11-14):
M. Abelovský, poslanec: Vážený pán predseda, kolegyne, kolegovia, som toho názoru, že predkladateľ nepostupuje správne, nepostu-puje v súlade so zákonom, teda s našou malou ústavou, a to s rokovacím poriadkom, keď sa predkladá plénu Národnej rady v podstate veľká novela zákona o štátnej službe. Nepovažujeme to ani za korektné voči nám ako poslancom opozície. Nakoniec dnes rokoval ústavno-právny výbor, kde predkladateľ pán poslanec Malchárek zobral tento návrh späť a mysleli sme si, že bude tu aj vzhľadom na to, čo hovoril predrečník predo mnou, že je tu korektná dohoda v poslaneckých kluboch o tom, ako sa budeme správať v tomto pléne, nepovažujeme to za korektné. Tvrdím, že tu skutočne nie je žiaden právne relevantný dôvod na to, aby sme takúto rozsiahlu novelu prerokúvali v skrátenom legislatívnom konaní. Ak vláda či už prostredníctvom vládneho programu, alebo aj cez médiá predostrela, že má v úmysle takýto zákon novelizovať, tak nech ho novelizuje, ale v riadnom legislatívnom konaní, do ktorého budú zapojené všetky legislatívne zložky, bude prebiehať riadne pripomienkové konanie, pretože mám obavu, že takto predložená novela je novelou len jednej politickej strany, ktorá je súčasťou vládnej koalície. Ja som už avizoval, že som bol poverený poslancami z opozície na vypracovanie podnetu na Ústavný súd už v súvislosti s predložením 23 zákonov, ktoré už boli alebo budú prerokované v skrátenom legislatívnom konaní. Aj tento postup je len dokladom a dôkazom o tom, že je skutočne naliehavé, aby sme takýto podnet na Ústavný súd podali, aby sa konečne raz a navždy rozhodlo a zabránilo sa predkladateľom postupovať podľa mňa v rozpore s rokovacím poriadkom Národnej rady a potom sa predkladali takéto veľké novely a zneužíval sa inštitút skráteného legislatívneho konania. Preto žiadam a apelujem na poslancov vládnej koalície, aby zvážili postup pri hlasovaní o tomto a prípadne o ďalšom postupe ohľadne tohto návrhu, pretože ja osobne a celý náš klub budeme hlasovať proti, ale skutočne to odôvodňujem, že musíme urýchliť všetky práce spojené s podaním na Ústavný súd, aby sa v budúcnosti zabránilo takýmto konaniam. Ďakujem.
Bugár, Béla, podpredseda NR SR (2018-10-23):
Pán poslanec Baránik, nech sa páči. Nie? Ďakujem pekne. Takže vyhlasujem rozpravu v treťom čítaní za skončenú. Pán spravodajca, záverečné hlasovanie.
Kuriak, Milan, poslanec NR SR (2023-06-28):
Vážený pán predseda, v rozprave vystúpil jedna poslankyňa, ktorá podala jeden pozmeňujúci návrh. Pán predseda, keďže pozmeňujúci návrh bol podaný v rámci včerajšej rozpravy, dajte, prosím, hlasovať najprv o skrátení lehoty podľa § 83 ods. ods. 4 rokovacieho poriadku.
P. Hrušovský, podpredseda NR SR: (2001-12-13):
Pán minister, máte slovo. P. Koncoš, minister pôdohospodárstva SR: Veľmi stručne. Pani poslankyne, páni poslanci, analýza výsledkov hospodárenia poľnohospodárskej výroby k 30. septembru roku 2001 ukázala, že s porovnateľným obdobím sa zlepšil hospodársky výsledok dokonca o 103 % a najmä vplyvom zvýšenia výroby o viac ako 14 %. Podiel ziskových podnikov sa zvýšil na 59 %, teda o 8 %. Všetky kraje okrem Prešovského dosiahli zisk a vo všetkých krajoch sa zvýšil podiel ziskových podnikov. Zvýšili sa výnosy o 8,4 %, najmä v dôsledku nárastu tržieb za vlastné výrobky a služby o 9,3 %. Pridaná hodnota sa zvýšila o 25,9 % a tá je podporená rýchlejším rastom výroby ako výrobnej spotreby. Negatívom je, že sa znížil celkový majetok o 12 %, vrátane hmotného a nehmotného investičného majetku, ktorého hodnota sa znížila o 9,1 %. Plánom je, že sa zvýšila investičná aktivita, a to viac ako o 31 % nad úroveň základnej reprodukcie. Zrýchlili sa finančné toky pri výraznejšom poklese pohľadávok o 22 % ako záväzkov, ktoré poklesli o 14,7 %. Na druhej strane okrem spomaleného alebo okrem zníženia vlastného imania sa spomalil pokles bankových úverov vytvorením predpokladov čerpania lacnejších úverov. Znížil sa počet zamestnancov o 10,2 %, nominálny mesačný zárobok sa síce zvýšil o 9,85 %, ale veľkým negatívom v odvetví je práve sociálne postavenie pracovníkov v poľnohospodárstve, pretože priemerná mesačná mzda nominálna i reálna patrí medzi najnižšie v celom hospodárstve zo všetkých profesií. Nazdávam sa, že treba zdôrazniť, že sa prijali niektoré systémové opatrenia, predovšetkým spomeniem odklad splátok starých úverov na obdobie 5 až 10 rokov s čiastočným oddlžením úverov na trvalo obracajúce sa zásoby, že sa vo vláde Slovenskej republiky schválil návrh na osobitný systém úverových podmienok pre poľnohospodárstvo po roku 2001. Ale vďaka tomu je nárast investovania o viac ako 31 % nad úroveň reprodukcie, že bol prijatý aj osobitný systém riešenia takzvaného starého bloku úverov evidovaných v Konsolidačnej banke, teraz Prvej konsolidačnej. Oceňujem, že sa zvládol problém diagnostiky BSE a problém riešenia spracovania a špecifikovania rizikových materiálov a ostatných materiálov, ktoré sa nesmú používať na výrobu mäsokostných múčok a že tieto sa odstraňujú neškodne vo vyhradenom kafilerickom zariadení a spaľujú sa v cementárni. Na druhej strane negatívom je, že náklady na túto diagnostiku vláda nedokázala zatiaľ kryť a Štátna veterinárna správa, ktorá financovala značnú časť týchto nákladov z vlastného rozpočtu ako rozpočtová organizácia, sa dostala do nezávideniahodnej situácie, keď sú ohrozené výplaty štátnych veterinárnych lekárov. Nazdávam sa, že napriek všetkému a aj napriek mnohým nedostatkom, medzi ktoré treba zarátať aj veľmi nepriaznivú bilanciu v zahraničnom obchode s poľnohospodárskymi výrobkami a potravinami, tá je ovplyvnená predovšetkým vysokou neúrodou v minulom roku, sa situácia v poľnohospodárstve osobitne konsolidovala. Obdobne možno hovoriť o potravinárskom priemysle. Toľko k tomuto základnému odvetviu. Ďakujem.
P. Hrušovský, predseda NR SR: (2004-10-27):
(Prestávka.)
Taraba, Tomáš, poslanec NR SR (2021-11-12):
Ďakujem pekne. Samozrejme, podporujem akúkoľvek snahu v prvej línii pracujúcim ľuďom, ktorí sú vystavení najviac COVID-u a na prvom mieste v tomto sú lekári, podporiť akýkoľvek ústretový krok, ktorý im zabezpečí v prípade ochorenia náhradu príjmu. Počúvame tu, že táto tretia vlna teda bude ešte horšia ako tá druhá, aj keď sme v lete od vás počúvali, že ste na ňu úplne pripravení, ale tak, v poriadku, zanedbalo sa, treba teraz riešiť to, čo je. A preto sa pýtam, prečo idete rušiť v podstate pandemické, to, čo doteraz platilo? Vy to idete rušiť, pritom viete, že ľudia na tom budú ešte horšie, to znamená, budú to potrebovať. A ešte sme dnes počas celého dňa na to nepočuli žiadnu odpoveď. To znamená, aký jeden racionálny dôvod, keď vy viete, že to bude horšie, alebo predpokladáte, že to bude horšie, prečo chcete ľudí nechať, aby na tom boli ekonomicky oveľa horšie, ako tomu bolo pred rokom? Takže budem rád, keď na toto ako opozícia dostaneme odpoveď. Ďakujem.
Hrušovský, Pavol, podpredseda NR SR (2010-12-03):
Pán poslanec Petrák.
Laššáková, Jana, podpredsedníčka NR SR (2014-06-26):
V poradí druhú otázku položil pán poslanec Pavol Zajac opäť ministrovi dopravy, výstavby a regionálneho rozvoja Slovenskej republiky Jánovi Počiatkovi a otázka znie: „Pán minister, podľa verejne dostupných zdrojov Váhostav mešká s budovaním prvej časti úseku diaľnice D1 Jánovce – Jablonov a požiadal o predĺženie termínu výstavby tohto úseku. Chcem sa spýtať, nakoľko je opodstatnená požiadavka zhotoviteľa o predĺženie lehoty výstavby na tomto úseku?“ Poprosím vás, pán minister, o odpoveď, ako aj o oznámenie ukončenia odpovede. Nech sa páči.
Petrák, Ľubomír, poslanec NR SR (2012-09-20):
1 – 7, 9 – 40. Áno.
Hrušovský, Pavol, podpredseda NR SR (2011-06-28):
Pán minister, pán minister. Páni poslanci. Nech sa páči.
Grendel, Gábor, podpredseda NR SR (2022-10-18):
V rozprave teraz vystúpi ako poverený člen poslaneckého klubu strany SaS pán poslanec Ondrej Dostál.
Glváč, Martin, podpredseda NR SR (2019-09-19):
Ďakujem. Pán spravodajca? Nie. Prerušujem roko... Dneska budeme hlasovať. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z . Návrh zákona má parlamentnú tlač 1639. Návrh na jeho pridelenie na prerokovanie výborom je v rozhodnutí č. 1742. Nech sa páči, pán poslanec Antal, máte slovo.
Laššáková, Jana, podpredsedníčka NR SR (2013-12-03):
Na vystúpenie pána poslanca nie sú faktické poznámky. Nech sa páči, pán poslanec Kuffa, máte slovo.
P. Paška, predseda NR SR: (2009-02-04):
(Hlasovanie.) 139 prítomných, 123 za, 1 proti, 15 sa zdržalo. Návrh na pridelenie návrhu zákona výborom a určenie lehôt na jeho prerokovanie sme schválili. Pán poslanec Podmanický bude uvádzať v prvom čítaní hlasovanie o vládnom  návrhu zákona o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov . Je to tlač 889.
Paška, Pavol, predseda NR SR (2012-09-13):
Pekné popoludnie, dámy a páni. Je štvrtok, tak ako obvykle, budeme po obedňajšej prestávke pokračovať hodinou otázok , ktorú otváram. Poslanci včera do 12.00 hodiny položili 7 otázok na pána premiéra a 18 otázok na členov vlády. Bolo vyžrebované poradie. Poprosím teraz pána predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády.
Paška, Pavol, predseda NR SR (2014-07-08):
(Hlasovanie.) 79 prítomných, 78 za, 1 nehlasoval. Uznesenie sme schválili. Ďakujem pekne. Odhlasovali sme dva prerokované body. Chcem vás, kolegyne, kolegovia, informovať, že na pätnástu hodinu po obede zvolávam poslanecké grémium. Chcem poprosiť predsedov poslaneckých klubov o účasť, aby sme mohli definitívne doriešiť zaradenie poslankýň a poslancov do jednotlivých výborov. Chcem poprosiť, aby sa zúčastnil aj predstaviteľ SaS, ak je tu pán Poliačik. Čiže o 15.00 poslanecké grémium. A poprosím, aby počas zasadnutia bežalo ďalej rokovanie o programe. Päťminútová prestávka. Ešte predtým pán predseda výboru Hudacký.
Grendel, Gábor, podpredseda NR SR (2022-06-23):
Vážené panie poslankyne, vážení páni poslanci, otváram rokovanie 69. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov. Prosím, aby sme sa pred začatím rokovania prezentovali. (Prezentácia.) Prítomných je 99 poslancov. Konštatujem, že Národná rada je uznášaniaschopná. Na 69. schôdzi Národnej rady Slovenskej republiky budú overovateľmi poslanci Marián Viskupič a Jozef Habánik. Náhradníkimi... náhradníkmi budú poslanci Peter Dobeš a pani poslankyňa Jana Vaľová. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Jánovi Budajovi, poverenému riadením Ministerstva životného prostredia Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 1073, uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre pôdohospodárstvo a životné prostredie. Taktiež bol zaslaný vláde na zaujatie stanoviska. Teraz pristúpime k samotnému rokovaniu o podanom návrhu na vyslovenie nedôvery. Prosím poslanca Miroslava Suju, aby ako poverený člen skupiny poslancov návrh uviedol. (Bod programu: Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Budajovi, poverenému riadením Ministerstva životného prostredia Slovenskej republiky , tlač 1073.)
Laurenčík, Milan, podpredseda NR SR (2020-07-14):
Ďakujem. Zaujmite miesto pre spravodajcu. Otváram všeobecnú rozpravu. Do rozpravy som dostal písomnú prihlášku. Prvým prihláseným je pán Roman Foltin z klubu SaS a druhou prihlásenou je pani Monika Kozelová z klubu OĽANO. Nevystupujú za klub, ale ako jednotliví rečníci. Nech sa páči, pán navrhovateľ, zároveň ste sa aj hlásili do rozpravy, tak aj písomne ste prihlásený, máte slovo.
Bugár, Béla, podpredseda NR SR (2016-06-15):
Ďakujem pekne za slovo. Pán kolega Jurzyca, vzhľadom k tomu, že aj od vás, ale aj od viacerých kolegov z SaS som počul veľakrát už, že sme posunuli možnosť dosiahnutia vyrovnaného rozpočtu, tak vám musím povedať, ako to prebiehalo, keď sme rokovali s vaším predsedom za prítomnosti pani poslankyne Kiššovej, keď sme išli rokovať o tom, že či sa dá vôbec vytvoriť spoločná vláda s tými istými, dá sa povedať, programovými prioritami, ako sme potom išli rokovať, samozrejme, s pánom predsedom Ficom. Prvé, čo bolo povedané, že dobre, dobre, dá sa dosiahnuť dohoda, ale však my nemusíme tlačiť na vyrovnaný rozpočet, kľudne to odsuňme, aby sme mali čo rozdávať. Takže už viackrát by som nerád to počul, lebo ešte raz, môžte sa opýtať pani poslankyňu Kiššovú, ale aj pani súčasnú ministerku Luciu Žitňanskú, ktorá bola so mnou na tom rokovaní, minimálne štyria sme to počuli. Takže to, čo vyčítate momentálne nám, bohužiaľ, oveľa vehementnejšie obhajoval váš predseda, pán predseda teda Sulík. Takže viete, hovorme aspoň pravdu.